stanford-oval/wikipedia huggingface dataset:
แมจิคัล★เอกซ์พลอเรอร์
สื่อ > ไลต์โนเวล > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  1 พฤศจิกายน พ.ศ. 2562 | 978-4-04-108371-0 | 3 มิถุนายน พ.ศ. 2564 | 978-616-464-511-0 |
| 2 |  1 มีนาคม พ.ศ. 2563 | 978-4-04-108372-7 | 30 สิงหาคม พ.ศ. 2564 | 978-616-464-575-2 |
| 3 |  1 สิงหาคม พ.ศ. 2563 | 978-4-04-109541-6 | 14 ธันวาคม พ.ศ. 2564 | 978-616-464-639-1 |
| 4 |  29 มกราคม พ.ศ. 2564 | 978-4-04-109542-3 | 18 เมษายน พ.ศ. 2565 | 978-616-464-715-2 |
| 5 |  1 กรกฎาคม พ.ศ. 2564 | 978-4-04-111408-7 | 19 พฤษภาคม พ.ศ. 2565 | 978-616-464-760-2 |
| 6 |  1 กุมภาพันธ์ พ.ศ. 2565 | 978-4-04-111409-4 | 1 สิงหาคม พ.ศ. 2565 | 978-616-464-822-7 |
| 7 |  1 กันยายน พ.ศ. 2565 | 978-4-04-112667-7 | 16 มีนาคม พ.ศ. 2566 | 978-616-599-050-9 |
| 8 |  28 เมษายน พ.ศ. 2566 | 978-4-04-112668-4 | 18 ธันวาคม พ.ศ. 2566 | 978-616-599-346-3 |
| 9 |  29 กันยายน พ.ศ. 2566 | 978-4-04-114181-6 | 21 ตุลาคม พ.ศ. 2567 | 978-616-599-777-5 |
| 10 |  29 มีนาคม พ.ศ. 2567 | 978-4-04-114699-6 | — | — |
| 11 |  29 พฤศจิกายน พ.ศ. 2567 | 978-4-04-115318-5 | — | — |
สื่อ > มังงะ

มังงะที่วาดภาพประกอบโดย ยูคาริ ฮิกะ เริ่มตีพิมพ์บนเว็บไซต์มังงะ Young Ace Up ของคาโดกาวะโชเต็ง เมื่อวันที่ 20 สิงหาคม พ.ศ. 2563 ซีรีส์นี้งดตีพิมพ์ในเดือนมิถุนายน พ.ศ. 2564 เนื่องจากสุขภาพของฮิกะ ณ เดือนมีนาคม พ.ศ. 2567 ได้มีการตีพิมพ์รรวบรวมเป็นเล่ม ทังโกบง สองเล่ม
มังงะเรื่องนี้มีลิขสิทธิ์ในประเทศไทยโดยสำนักพิมพ์ฟีนิกซ์
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  10 มีนาคม พ.ศ. 2564 | 978-4-04-111007-2 | 16 มีนาคม พ.ศ. 2566 | 978-616-599-053-0 |
| 2 |  8 มีนาคม พ.ศ. 2567 | 978-4-04-113414-6 | มกราคม พ.ศ. 2568 | — |
สื่อ > อนิเมะ

มีการประกาศว่าจะมีการสร้างเป็นอนิเมะโทรทัศน์ระหว่างการถ่ายทอดสด "Sneaker Bunko 35th Anniversary Festa!" ของคาโดกาวะ เมื่อวันที่ 24 กันยายน พ.ศ. 2566
ผลตอบรับ

ไลต์โนเวลเรื่องนี้มีผู้เข้าชม 50,000,000 ครั้งบนเว็บไซต์ โชเซ็ตสึกะ นิ นาโร
รีเบคกา ซิลเวอร์แมนจาก เครือข่ายข่าวอนิเมะ ชื่นชมภาพประกอบ แต่วิพากษ์วิจารณ์ตัวละครหญิงว่าขาดการพัฒนา ซิลเวอร์แมนเขียนเกี่ยวกับเรื่องนี้ว่า "ตั้งแต่ประโยคแรก เราก็รู้ว่าเรากำลังจะทำอะไร และโชคดีที่เรื่องราวก็อธิบายออกมาได้ค่อนข้างดี" Demelza จาก Anime UK News รู้สึกว่าซีรีส์นี้เป็นซีรีส์ต่างโลกที่ "ใช้ได้" ถึงแม้ว่า Demelza จะวิจารณ์งานเขียนก็ตาม
ดูเพิ่ม

ก็อบลิน สเลเยอร์, อีกหนึ่งซีรีส์ไลต์โนเวลที่มีนักวาดภาพประกอบคนเดียวกัน
แหล่งข้อมูลอื่น

เว็บไซต์ทางการ ที่ โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการ ที่ คาโดกาวะสนีกเกอร์บุงโกะ (ในภาษาญี่ปุ่น)
เว็บไซต์ทางการมังงะ (ในภาษาญี่ปุ่น)
แมจิคัล★เอกซ์พลอเรอร์ (มังงะ) ที่เครือข่ายข่าวอนิเมะ
การประปานครหลวง

| --- | --- |
ตราสัญลักษณ์แสดงให้เห็นถึงพระแม่ธรณี
ชื่อทางการค้า: กปน.
ชื่อท้องถิ่น: Metropolitan Waterworks Authority
ชื่อโรมัน: Kan Prapa Nakhon Luang
ชื่อเดิม: การประปากรุงเทพ
ประเภท: รัฐวิสาหกิจ
อุตสาหกรรม: การจ่ายน้ำประปาในเขตนครหลวง
ก่อนหน้า: กรมสุขาภิบาล การประปาธนบุรี การประปานนทบุรี การประปาสมุทรปราการ
ก่อตั้ง: 16 สิงหาคม พ.ศ. 2510; 57 ปีก่อน (2510-08-16)
สำนักงานใหญ่: เลขที่ 400 ถนนประชาชื่น แขวงทุ่งสองห้อง เขตหลักสี่, กรุงเทพมหานคร 10210, ประเทศไทย
จำนวนที่ตั้ง: สำนักงานประปาภาค 5 แห่ง สำนักงานประปาสาขา 18 แห่ง
พื้นที่ให้บริการ: กรุงเทพมหานครและปริมณฑล
บุคลากรหลัก: ชัยวัฒน์ ชื่นโกสุม   (ประธานกรรมการ) สุวรา ทวิชศรี   (ผู้ว่าการ)
ผลิตภัณฑ์: น้ำดื่ม
ผลผลิต: 2,042.41 ล้านลูกบาศก์เมตร (พ.ศ. 2566)
บริการ: การผลิตน้ำ การติดตั้งประปา ระบบจ่ายน้ำ
รายได้:  19,459.11 ล้านบาท (พ.ศ. 2566)
รายได้จากการดำเนินงาน:  2,296.60 ล้านบาท (พ.ศ. 2566)
รายได้สุทธิ:  3,860.49 ล้านบาท (พ.ศ. 2566)
ทรัพย์สินสุทธิ:  41,865.00 ล้านบาท (พ.ศ. 2566)
สินทรัพย์:  90,224.13 ล้านบาท (พ.ศ. 2566)
ส่วนของผู้ถือหุ้น:  71,241.18 ล้านบาท (พ.ศ. 2566)
พนักงาน: 5,175 คน (พ.ศ. 2566)
บริษัทแม่: กระทรวงมหาดไทย
เว็บไซต์: เว็บไซต์อย่างเป็นทางการ
การประปานครหลวง เป็นรัฐวิสาหกิจในสังกัดกระทรวงมหาดไทย มีหน้าที่ผลิตและให้บริการเกี่ยวกับน้ำประปาในเขตพื้นที่กรุงเทพมหานคร จังหวัดนนทบุรี และจังหวัดสมุทรปราการ
ในสิ้นปี 2565 การประปานครหลวง เป็นรัฐวิสาหกิจที่นำส่งรายได้แผ่นดินสะสมสูงสุด ลำดับที่ 10ในปี พ.ศ. 2567 ชัยวัฒน์ ชื่นโกสุม ผู้ว่าราชการจังหวัดนครราชสีมา เป็นประธานกรรมการ
ประวัติ

ในรัชสมัยของพระบาทสมเด็จพระจุลจอมเกล้าเจ้าอยู่หัว นอกจากจะเป็นยุคแห่งการพัฒนาความเจริญแล้ว ยังเริ่มต้นการพัฒนาคุณภาพชีวิตของราษฎรอีกด้วย เนื่องจากในสมัยนั้นราษฎรได้อาศัยน้ำฝนหรือน้ำในแม่น้ำลำคลอง ใช้ในการอุปโภคและบริโภคในบางฤดูน้ำจะกร่อยและสกปรก บางครั้งมีอหิวาตกโรคระบาดประชาชนล้มตายเป็นจำนวนมาก จึงโปรดเกล้าฯ ให้ตั้งโรงทานขึ้นที่ข้างพระบรมมหาราชวังเพื่อแจกอาหารและน้ำที่สะอาดให้ประชาชนได้ดื่มกิน และหลังจากที่ได้ตั้งกรมสุขาภิบาลขึ้นแล้ว เมื่อ พ.ศ. 2448 จึงมีพระราชดำริให้กรมสุขาภิบาลดำเนินการสำรวจหาวิธีการจัดหาน้ำสะอาดสำหรับประชาชนในพระนคร ซึ่งนายเดอ ลาโรเตียร์ ซึ่งเป็นวิศวกรชาวฝรั่งเศสที่เข้ามารับราชการเป็น ช่างสุขาภิบาลในสมัยนั้น ได้เสนอให้เอาน้ำในแม่น้ำเจ้าพระยาที่น้ำเค็มเข้าไม่ถึงมาใช้ ซึ่งสะดวกและไม่ต้องลงทุนมาก ในที่สุดจึงร่วมมือกับกรมคลองพิจารณาขุดคลองรับน้ำจากเชียงราก แขวงเมืองปทุมธานี นำน้ำมาใช้ในพระนครตามแบบอย่างที่สมควรแก่ภูมิประเทศ กิจการที่นำน้ำมาใช้ในพระนครนี้ทรงพระกรุณาโปรดเกล้าฯ เรียกตามภาษาสันสกฤตว่า การประปา
ในที่สุดเริ่มดำเนินการอย่างจริงจังเช่นการจัดซื้อที่ดิน การขุดคลอง อ่างเก็บน้ำ ก่อสร้างประตูน้ำ ท่อไซฟอนลอดคลอง สะพาน ติดตั้งเครื่องสูบเพื่อให้สามารถส่งน้ำจืด มายังโรงกรองน้ำสามเสนได้ ซึ่งได้ก่อสร้างอาคารเพื่อติดตั้งระบบผลิตน้ำ ได้แก่ การติดตั้งเครื่องกวนสารส้มเพื่อให้น้ำตกตะกอน ถังเกอะกรองน้ำที่ ตำบลสามเสน ในการก่อสร้างระบบน้ำได้ฝังท่อเหล็ก เพื่อส่งน้ำไปตามท้องที่ที่จะจ่ายน้ำไปทั่วพระนครตั้งที่ปิด – เปิดน้ำตามถนนต่างๆ รวมค่าใช้จ่ายในการก่อสร้างประปาทั้งหมดรวมทั้งค่าที่ดินทั้งสิ้น 4,308,221.81 บาท โดยใช้เวลาดำเนินการประมาณ 5 ปีเศษ จึงสามารถจ่ายน้ำสะอาดให้กับชาวพระนครได้ใช้ นับว่าเป็นโครงการใหญ่ที่มีประโยชน์ต่อสุขภาพอนามัยของประชาชน ตราบเท่าทุกวันนี้
ในวันที่ 14 พฤศจิกายน พ.ศ. 2457 พระบาทสมเด็จพระมงกุฎเกล้าเจ้าอยู่หัว รัชกาลที่ 6 เสด็จพระราชดำเนินมาทรงเปิดกิจการโดยมีชื่อเรียกครั้งนั้นว่า การประปากรุงเทพฯ โดยมีพระราชดำรัสให้เห็นถึงความสำคัญของน้ำที่สะอาดของกิจการประปาตอนหนึ่งว่า
...ท่านทั้งหลายที่ได้ช่วยเราทำการอันนี้ให้สำเร็จไปได้ ควรรู้สึกปลื้มใจว่า ได้ทำการอันเป็นประโยชน์และ กุศลอย่างยิ่ง เพราะน้ำซึ่งใสสะอาดบริสุทธิ์ใครๆย่อมรู้อยู่แล้วทั้งในโบราณและบัดนี้ว่า เป็นของจำเป็นเพื่อประโยชน์และเพื่อความสุขสำหรับป้องกันโรคอันตรายของมนุษย์ น้ำใสสะอาดย่อมเป็นเครื่องบำบัดโรคได้ดีกว่าโอสถหรือเภสัชทั้งหลาย...
ในที่สุดน้ำประปาที่สะอาดบริสุทธิ์ อันเป็นพระราชประสงค์ของพระบาทสมเด็จพระพุทธเจ้าหลวง รัชกาลที่ 5 ผู้ทรงริเริ่ม เพื่อให้ประชาชนของพระองค์ในกรุงเทพฯ ได้บริโภค ก็สำเร็จตามพระราชประสงค์ ต่อนี้ไปราษฎรของพระองค์ไม่ต้องบริโภคน้ำที่ไม่บริสุทธิ์ ซึ่งก่อให้เกิดโรคภัยอีกต่อไป ซึ่งนอกจากจะเป็นการบำรุงความสุขอันเป็นการพัฒนาคุณภาพชีวิตแก่ประชาชนแล้ว การประปายังเป็นเครื่องแสดงปรากฏอีกอย่างหนึ่งว่าเมืองไทยได้ดำเนินขึ้นสู่บันไดแห่งความเจริญอีกขั้นหนึ่งแล้ว กิจการประปากรุงเทพฯ ก้าวหน้าเป็นลำดับจนกระทั่งปี 2496 เมื่อประชาชนเพิ่มจำนวนมากขึ้นทำให้เกิดปัญหาการขาดแคลนน้ำ จึงได้มีการขุดเจาะบ่อบาดาลเพื่อแก้ปัญหาเฉพาะหน้า ทั้งในพระนคร ธนบุรี นนทบุรี และสมุทรปราการ ในพ.ศ. 2510 รัฐบาลได้รวมกิจการประปา 3 จังหวัด 4 องค์กร คือ การประปากรุงเทพฯ การประปาเทศบาลธนบุรี การประปานนทบุรี และการประปาสมุทรปราการ รวมเป็นกิจการเดียวกันมีฐานะเป็นรัฐวิสาหกิจในสังกัดกระทรวงมหาดไทย มีชื่อเรียกว่า การประปานครหลวง มาจนทุกวันนี้
คณะกรรมการ

มติคณะรัฐมนตรีวันที่ 9 มกราคม พ.ศ. 2567 แต่งตั้งคณะกรรมการดังนี้
นายกองเอก ชัยวัฒน์ ชื่นโกสุม                    ประธานกรรมการ
นายกองเอกโชตินรินทร์ เกิดสม                    รองปลัดกระทรวงมหาดไทย
พลโท สุเมธ พรหมตรุษ                    ที่ปรึกษาสถาบันวิชาการป้องกันประเทศ
นายชูชาติ รักจิตร                         อธิบดีกรมชลประทาน
นายวุฒิไกร ลีวีระพันธุ์                      ปลัดกระทรวงพาณิชย์
นายกองเอก สนิท ขาวสอาด                       อดีตผู้ว่าราชการจังหวัดบึงกาฬ
ร้อยตำรวจเอก ปิยะ รักสกุล             รองอธิบดีกรมสอบสวนคดีพิเศษ
อาจารย์ ดร.เพียงออ เลาหะวิไลย              อาจารย์ วิทยาลัยนานาชาตินวัตกรรมดิจิทัล มหาวิทยาลัยเชียงใหม่
นาย นิทัศน์ มณีศิลาสันต์                   อดีตกรรมการการประปานครหลวง
พลตำรวจโท กฤษฎา กาญจนอลงกรณ์         ผู้บัญชาการประจำสำนักงานผู้บัญชาการตำรวจแห่งชาติ
รองศาตราจารย์ ดร. ชัยวัฒน์ อุตตมากร     รองศาสตราจารย์ประจำวิทยาลัยนวัตกรรม มหาวิทยาลัยธรรมศาสตร์
นางสาว ไตรทิพย์ ศิวะกฤษณ์กุล        กรรมการบริษัทและรักษาการกรรมการผู้จัดการ บริษัท เอสอาร์ที แอสเสท จำกัด
ดร. ชัยทัต แซ่ตั้ง                         อดีตกรรมการการประปานครหลวง
นาย เกียรติณรงค์ วงศ์น้อย               ผู้ตรวจราชการกระทรวงการคลัง
การดำเนินงาน

การประปานครหลวงมีพื้นที่รับผิดชอบ 3,192 ตารางกิโลเมตร ใช้น้ำดิบจากสองแหล่งในการผลิตน้ำประปา คือ แม่น้ำเจ้าพระยา และแม่น้ำแม่กลอง มีโรงงานผลิตน้ำหลัก 4 แห่ง คือ โรงงานผลิตน้ำบางเขน มหาสวัสดิ์ สามเสน และธนบุรี รวมกำลังการผลิต 5.5 ล้านลูกบาศก์เมตรต่อวัน น้ำประปาที่ผลิตได้มีคุณภาพมาตรฐานองค์การอนามัยโลก จำนวนผู้ใช้น้ำกว่า 2.1 ล้านราย คิดเป็นประชากรประมาณ 10 ล้านคน หรือเป็นร้อยละ 99% ของประชากรในพื้นที่รับผิดชอบ
เวอร์ซาอีเมิร์จ

นักดนตรี
เวอร์ซาอีเมิร์จ (อังกฤษ: VersaEmerge) เริ่มฟอร์มวงโดย Anthony Martone และ Blake Harnage เมื่อทั้งคู่ยังเรียน High School กระทั่งเขาทั้งสอง เริ่มมีประสบการณ์ พวกเขาจึงไปแสดงสด ซึ่งประสบความสำเร็จอย่างมาก ในการแสดงสดครั้งแรกได้เสียงตอบรับอย่างไม่น่าเชื่อ จนกระทั่ง บัดนี้เพื่อความสมบูรณ์แบบ ทางวงได้รับคนเพิ่มวึ่งประกอบไปด้วย Jerry Pierce,Sierra Kusterbeck และ  Devin Ingelido นี้คือการเริ่มต้นวงอย่างแท้จริงในนาม VersaEmerge
ผลงาน > อัลบัมเต็ม

Fixed At Zero
ผลงาน > เดโม,อีพี

Cities Built On Sand (Self-Released, 2007)
Perceptions (Self-Released, 2008)
VersaEmerge (Fueled By Ramen, 2009)
สมาชิก

Sierra Kusterbeck - ร้องนำ
Blake Harnage - กีต้าร์/ร้อง
Jerry Pierce - กีต้าร์
Devin Ingelido - เบส
Anthony Martone - กลอง
แหล่งข้อมูลอื่น

VersaEmerge at MySpace
VersaEmerge เก็บถาวร 2009-03-28 ที่ เวย์แบ็กแมชชีน at PureVolume
Official Website เก็บถาวร 2009-02-05 ที่ เวย์แบ็กแมชชีน
VersaEmerge Thronemag Page เก็บถาวร 2009-04-09 ที่ เวย์แบ็กแมชชีน at Thronemag
Album review at Up-Load เก็บถาวร 2010-03-26 ที่ เวย์แบ็กแมชชีน
ChangeTheRecord.net interview เก็บถาวร 2010-05-21 ที่ เวย์แบ็กแมชชีน
เซลล์ (ชีววิทยา)

ระวังสับสนกับ ชีววิทยาเซลล์
โครงสร้างและหน่วยการทำงานพื้นฐานที่สุดของสิ่งมีชีวิต
| เซลล์ |
| --- | --- |
เซลล์ของรากหัวหอม (Allium cepa) ที่อยู่ในระยะต่าง ๆ ของการแบ่งเซลล์ (ภาพโดย E. B. Wilson, 1900)
เซลล์ยูแคริโอต (ซ้าย) และเซลล์โพรแคริโอต (ขวา)
ตัวระบุ
MeSH: D002477
TH: H1.00.01.0.00001
FMA: 686465
อภิธานศัพท์กายวิภาคศาสตร์[แก้ไขบนวิกิสนเทศ]
เซลล์ (อังกฤษ: cell จากภาษาละติน cella แปลว่าห้องเล็ก ๆ) เป็นโครงสร้างและหน่วยการทำงานพื้นฐานที่สุดของสิ่งมีชีวิตทุกชนิดที่ทราบกัน เซลล์เป็นหน่วยย่อยที่สุดที่จะเรียกว่า "ชีวิต" ได้ ในบางครั้งอาจเรียกว่า"หน่วยโครงสร้างของชีวิต" (the building block of life) การศึกษาเกี่ยวกับเซลล์เรียกว่าชีววิทยาของเซลล์ (cell biology), ชีววิทยาระดับเซลล์, หรือเซลล์วิทยา (cytology)
เซลล์ประกอบจากไซโทพลาซึมที่มีเยื่อหุ้มล้อมรอบ ภายในไซโทพลาซึมบรรจุสารชีวโมเลกุลเช่น โปรตีนและกรดนิวคลิอิก เซลล์ของพืชและสัตว์ส่วนใหญ่สามารถมองเห็นได้ด้วยกล้องจุลทรรศน์แบบใช้แสงที่มีมิติ (dimension) ระหว่าง 1 ถึง 100  ไมโครเมตร กล้องจุลทรรศน์อิเล็กตรอนให้ความคมชัดและรายละเอียดที่มากกว่า สิ่งมีชีวิตถูกจำแนกออกเป็นสิ่งมีชีวิตเซลล์เดียว (unicellular; เช่นแบคทีเรีย) และหลายเซลล์ (multicellular; เช่น พืชและสัตว์) โดยสิ่งมีชีวิตเซลล์เดียวส่วนมากจัดเป็นจุลชีพ (microorganism)
จำนวนของเซลล์ในพืชและสัตว์แตกต่างกันออกไปตามแต่ละสปีชีส์ มีการประมาณว่าร่างกายของมนุษย์มีจำนวนเซลล์ที่ 40 ล้านล้าน (4×1013) เซลล์ สำหรับเซลล์ในสมองอยู่ที่ประมาณ 8 หมื่นล้านเซลล์
รอเบิร์ต ฮุก (Robert Hooke) ค้นพบเซลล์ใน ค.ศ. 1665 โดยตั้งชื่อว่า cell เนื่องจากเขาเปรียบเซลล์ของไม้ก๊อกที่เห็นว่ามีลักษณะคล้ายคลึงกับห้องที่นักบวชในศาสนาคริสต์ใช้อาศัยภายในอาราม ใน ค.ศ. 1839 มัตทิอัส ยาคอบ ชไลเดน (Matthias Jakob Schleiden) และทีโอดอร์ ชวานน์ (Theodor Schwann) พัฒนาทฤษฎีเซลล์ที่กล่าวว่า สิ่งมีชีวิตทุกชนิดล้วนประกอบขึ้นจากหนึ่งเซลล์หรือมากกว่าหนึ่ง เซลล์เป็นโครงสร้างและหน่วยการทำงานที่เป็นขั้นมูลฐานของสิ่งมีชีวิตทุกชนิด และเซลล์ทั้งหมดกำเนิดมาจากเซลล์ที่มีอยู่ก่อน (preexisting cell) เซลล์ปรากฏขึ้นบนโลกเมื่อประมาณ 3.5 พันล้านปีก่อน
ประเภทของเซลล์

เซลล์มีสองประเภทคือ ยูแคริโอตที่มีนิวเคลียส และโพรแคริโอตที่ไม่มีนิวเคลียส โดยโพรแคริโอตจะพบเป็นเพียงสิ่งมีชีวิตเซลล์เดียวเท่านั้น ในขณะที่ยูแคริโอตสามารถพบได้ทั้งสิ่งมีชีวิตที่มีเซลล์เดียวและหลายเซลล์
ประเภทของเซลล์ > เซลล์โพรแคริโอต

บทความหลัก: โพรแคริโอต
โพรแคริโอตประกอบด้วยแบคทีเรียและอาร์เคีย ซึ่งเป็นสองจากสามโดเมนของสิ่งมีชีวิต เซลล์โพรแคริโอตเป็นรูปแบบแรกของชีวิตบนโลก ซึ่งถูกกำหนดลักษณะด้วยการมีกระบวนการทางชีววิทยาที่จำเป็น อันรวมไปถึงการสื่อสารระหว่างเซลล์ เซลล์ประเภทนี้มีความซับซ้อนน้อยและขนาดที่เล็กกว่าเซลล์ยูแคริโอต และไม่มีนิวเคลียสกับออร์แกเนลล์ที่มีเยื่อหุ้ม ดีเอ็นเอของเซลล์โพรแคริโอตประกอบด้วยโครโมโซมแบบวงกลมเพียงหนึ่งวงที่สัมผัสกับไซโทพลาซึมโดยตรง บริเวณของไซโทพลาซึมที่มีสารพันธุกรรมเรียกว่า นิวคลีออยด์ (nucleoid) โพรแคริโอตเกือบทุกชนิดเป็นสิ่งมีชีวิตขนาดเล็กที่มีเส้นผ่านศูนย์กลางตั้งแต่ 0.5 ถึง 2.0 μm
เซลล์โพรแคริโอตมีสามบริเวณ คือ
ส่วนห่อหุ้มเซลล์ – โดยทั่วไปประกอบขึ้นจากเยื่อหุ้มเซลล์ที่หุ้มด้วยผนังเซลล์อีกชั้นหนึ่ง ในแบคทีเรียบางชนิดอาจพบชั้นห่อหุ้มเซลล์ชั้นที่สามเรียกว่า แคปซูล (capsule) แม้วว่าโพรแคริโอตส่วนใหญ่จะมีชั้นของเยื่อหุ้มเซลล์และผนังเซลล์ แต่ก็มียกเว้นเช่น Mycoplasma (แบคทีเรีย) และ Thermoplasma (อาร์เคีย) ที่มีเพียงชั้นเยื่อหุ้มเซลล์เท่านั้น ส่วนห่อหุ้มเซลล์ให้แข็งแรงแก่เซลล์และแยกภายในของเซลล์ออกจากสิ่งแวดล้อม โดยเป็นตัวกรองที่ทำหน้าที่ป้องกันได้ด้วย (protective filter) ในแบคทีเรีย ผนังเซลล์ประกอบขึ้นจากเพปทิโดไกลแคน (peptidoglycan) ทำหน้าที่เป็นส่วนเสริมเพื่อป้องกันแรงภายนอก และยังช่วยป้องกันไม่ให้เซลล์ขยายตัวและระเบิดออก (cytolysis) เนื่องจากแรงดันออสโมติกในสารละลายที่มีความเข้มข้นน้อยกว่าในเซลล์ (hypotonic solution) เซลล์ยูแคริโอตบางชนิด (เช่นเซลล์พืชและเซลล์เห็ดรา) สามารถพบผนังเซลล์ได้เช่นกัน
บริเวณของไซโทพลาซึมที่บรรจุจีโนม (ดีเอ็นเอ), ไรโบโซม, และอินคลูชันหลายชนิดไว้ สารพันธุกรรมสามารถพบได้เป็นอิสระในไซโทพลาซึม โพรแคริโอตมีสารพันธุกรรมที่อยู่นอกโครโมโซม (extrachromosomal DNA) ที่เรียกว่าพลาสมิด (plasmid) ซึ่งโดยปกติอยู่ในรูปวงกลม สำหรับพลาสมิดแบบเส้นมีการระบุในแบคทีเรียชั้นสไปโรคีทบางสปีชีส์ ทั้งในสกุล Borrelia ซึ่งเป็นที่ทราบกันเช่น Borrelia burgdorferi ซึ่งเป็นสาเหตุของโรคลายม์ (Lyme disease) ดีเอ็นเอขดตัวอยู่ที่บริเวณนิวคลีออยด์แม้ว่านิวเคลียสจะไม่ก่อตัว พลาสมิดเข้ารหัสสำหรับยีนส่วนเสริมเช่น ยีนต้านทานยาปฏิชีวนะ
ด้านนอกของเซลล์พบแฟลเจลลาและพิลัสยื่นออกมาจากผิวเซลล์ ซึงเป็นโครงสร้างที่ประกอบจากโปรตีนที่ช่วยให้เซลล์สามารถเคลื่อนไหวและสื่อสารกับเซลล์อื่นได้
ประเภทของเซลล์ > เซลล์ยูแคริโอต

บทความหลัก: ยูแคริโอต
พืช, สัตว์, เห็ดรา, ราเมือก, โพรโทซัว, และสาหร่าย ล้วนเป็นสิ่งมีชีวิตยูแคริโอต เซลล์ประเภทนี้มีความกว้างมากกว่าเซลล์โพรแครโอตทั่วไปประมาณ 15 เท่า และอาจมีปริมาตรที่มากกว่าถึง 1000 เท่า คุณลักษณะสำคัญที่ใช้แยกเซลล์ยูแคริโอตออกจากเซลล์โพรแคริโอตคือ การจัดส่วนการทำงานภายในเซลล์ (compartmentalisation) ด้วยการมีออร์แกเนลล์ที่มีเยื่อหุ้ม (ส่วนการทำงาน) ที่ซึ่งเกิดกิจกรรมต่าง ๆ ภายในเซลล์ โดยออร์แกเนลล์ที่สำคัญที่สุดคือนิวเคลียส อันบรรจุดีเอ็นเอของเซลล์ไว้ นิวเคลียสยังเป็นที่มาของของชื่อ ยูแคริโอต ที่แปลว่า แก่นแท้จริง (true kernel) และยังมีความแตกต่างอื่น ๆ เช่น
เยื่อหุ้มเซลล์ที่คล้ายคลึงกับของโพรแคริโอตในด้านของหน้าที่และการทำงาน โดยมีความแตกต่างเล็กน้อยในกระบวนการก่อรูป อาจพบผนังเซลล์หรือไม่ก็ได้
ดีเอ็นเอของยูแคริโอตจัดตัวร่วมกับโปรตีนฮิสโตนอยู่ในโมเลกุลเดียวหรือมากกว่า เรียกว่าโครโมโซม (chromosome) ดีเอ็นทั้งหมดที่อยู่ในโครโมโซมถูกเก็บไว้ในนิวเคลียสแยกต่างหากจากไซโทพลาซึมด้วยเยื่อหุ้ม ออร์แกเนลล์บางชนิดของยูแคริโอตเช่น ไมโทคอนเดรีย สามารถมีดีเอ็นเอของตัวเองได้
เซลล์ยูแคริโอตหลายชนิดเป็นพวกซิลิเอต (cilate) ที่มีซิเลียปฐมภูมิสำหรับทำหน้าที่รับรู้สิ่งเร้าในเชิงเคมี, เชิงกล, และเชิงอุณหภูมิ ซิเลียมแต่ละเส้นอาจถูกพิจารณา ได้ว่าเป็นหนวดรับความรู้สึกระดับเซลล์ที่ทำหน้าที่ประสานวิถีการสื่อสัญญาณระดับเซลล์ ในบางครั้งอาจควบสัญญาณเพื่อนำไปสู่การเคลื่อนไหวของซิเลียเองหรือนำไปสู่กระบวนการแบ่งเซลล์หรือกระบวนการพัฒนาไปทำหน้าที่เฉพาะ (cell differentiation)
เซลล์ยูแคริโอตที่เคลื่อนที่ได้จะใช้ซิเลียและแฟลเจลลา ในพืชตระกูลสนและพืชดอกไม่พบเซลล์ที่เคลื่อนที่ได้ และแฟลเจลลาของยูแคริโอตมีความซับซ้อนมากกว่าของในโพรแคริโอต
|  | โพรแคริโอต | ยูแคริโอต |
| --- | --- | --- |
| Typical organisms | แบคทีเรีย, อาร์เคีย | โพรทิสต์, เห็ดรา, พืช, สัตว์ |
| ขนาดโดยทั่วไป | ~ 1–5 μm | ~ 10–100 μm |
| ประเภทของนิวเคลียส | นิวคลีออยด์; ไม่มีนิวเคลียสแท้จริง | นิวเคลียสแท้จริงที่มีเยื่อหุ้มสองชั้น |
| ดีเอ็นเอ | แบบวงแหวน (โดยปกติ) | แบบเส้น (โครโมโซม) พร้อมกับมีโปรตีนฮิสโตน |
| อาร์เอ็นเอ/การสังเคราะห์โปรตีน | เกิดขึ้นควบคู่กันในไซโทพลาซึม | การสังเคราะห์อาร์เอ็นเอเกิดขึ้นในนิวเคลียส การสังเคราะห์โปรตีนเกิดขึ้นในไซโทพลาซึม |
| ไรโบโซม | 50S และ 30S | 60S และ 40S |
| โครงสร้างภายในไซโตพลาสซึม | มีโครงสร้างน้อยมาก | มีความซับซ้อนสูงจากการที่มีเอนโดเมมเบรนและไซโทสเกเลตัน |
| การเคลื่อนไหวของเซลล์ | แฟลกเจลลาที่สร้างด้วยแฟลเจลลิน | แฟลกเจลลาและซิเลียที่มีไมโครทิวบูล; ลาเมลลิโพเดียและฟิโลโพเดียที่มีแอกติน |
| ไมโทคอนเดรีย | ไม่มี | ตั้งแต่หนึ่งจนถึงหลายพัน |
| คลอโรพลาสต์ | ไม่มี | ในสาหร่ายและพืช |
| การจัดระเบียบ | ปกติเป็นเซลล์เดี่ยว | เซลล์เดี่ยว, โคโลนี, สิ่งมีชีวิตหลายเซลล์ชั้นสูงจะมีเซลล์หลายชนิดที่มีหน้าที่เฉพาะมากมาย |
| การแบ่งเซลล์ | การแบ่งตัวออกเป็นสอง (การแบ่งเซลล์อย่างง่าย) | ไมโทซิส (แบ่งออกเป็นสองหรือแตกหน่อ)  ไมโอซิส |
| โครโมโซม | โครโมโซมหนึ่งอัน | มีโครโมโซมมากกว่าหนึ่งอัน |
| เยื่อหุ้ม | เยื่อหุ้มเซลล์ | เยื่อหุ้มเซลล์และเยื่อหุ้มออร์แกเนลล์ |
องค์ประกอบในระดับเล็กกว่าเซลล์

เซลล์ทุกชนิดไม่ว่าจะเป็นโพรแคริโอตหรือยูแคริโอต ล้วนมีเยื่อหุ้มล้อมรอบเซลล์ เพื่อควบคุมการผ่านเข้าออกของสาร (เยื่อเลือกผ่าน), และรักษาศักย์ไฟฟ้าของเซลล์ ด้านในของเยื่อหุ้ม ไซโทพลาซึมกินปริมาตรเกือบทั้งหมดของเซลล์ เซลล์ทุกชนิด (ยกเว้นเซลล์เม็ดเลือดแดงที่ไม่มีนิวเคลียสและออร์แกเนลล์เกือบทุกชนิด เพื่อเอื้อให้มีพื้นที่สูงสุดสำหรับรองรับฮีโมโกลบิน) มีดีเอ็นเอที่เป็นสารที่ถ่ายทอดได้ทางพันธุกรรมของยีน, และอาร์เอ็นเอมที่บรรจุข้อมูลที่จำเป็นสำหรับโปรตีนหลายชนิดเช่น เอนไซม์ (หน่วยปฏิบัติงานที่สำคัญของเซลล์) และยังมีชีวโมเลกุลอีกหลายชนิด ในที่นี้จะกล่าวถึงองค์ประกอบของเซลล์ที่สำคัญเท่านั้น
องค์ประกอบในระดับเล็กกว่าเซลล์ > เยื่อหุ้ม

บทความหลัก: เยื่อหุ้มเซลล์
เยื่อหุ้มเซลล์ หรือพลาสมาเมมเบรน เป็นเยื่อชีวภาพที่ล้อมรอบไซโทพลาซึม สำหรับในสัตว์ เยื่อหุ้มเป็นขอบเขตนอกสุดของเซลล์ ในขณะที่พืชและโพรแคริโอตมักหุ้มด้วยผนังเซลล์ เยื่อหุ้มทำหน้าที่แยกและปกป้องเซลล์จากสิ่งแวดล้อมภายนอก โดยประกอบจากชั้นคู่ของฟอสโฟลิพิดที่มีสมบัติเป็นแอมฟิฟิลิก (มีทั้งส่วนที่เป็นไฮโดรโฟบิกและไฮโดรฟิลิก) ด้วยเหตุนี้จึงถูกเรียกว่าฟอสโฟลิพิดไบแลร์ (phospholipid bilayer) หรืออาจเรียกว่าฟลูอิดโมเซอิคเมมเบรน (fluid mosaic membrane) มีโครงสร้างระดับมหโมเลกุลที่เรียกว่าพอโรโซม (porosome) เป็นทางผ่านเอนกประสงค์สำหรับการหลั่งสารของเซลล์ และมีโมเลกุลของโปรตีนจำนวนมากทำหน้าที่เป็นทั้งช่องทางผ่านและปั๊มสำหรับเคลื่อนสารเข้าและออกจากเซลล์ เยื่อหุ้มเซลล์ยอมให้สารบางอย่างผ่าน โดยให้สสาร (เช่นโมเลกุลหรือไอออน) ผ่านได้อย่างอิสระ, ผ่านได้ในจำนวนที่จำกัด, หรือผ่านไม่ได้เลยแม้แต่น้อย นอกจากนี้ผิวนอกของเยื่อหุ้มเซลล์ยังมีโปรตีนตัวรับ (receptor protein) ที่ทำให้เซลล์สามารถตรวจจับโมเลกุลสื่อสัญญาณเช่น ฮอร์โมน
องค์ประกอบในระดับเล็กกว่าเซลล์ > ไซโทสเกเลตัน

บทความหลัก: ไซโทสเกเลตัน
ไซโทสเกเลตันทำหน้าที่จัดและรักษารูปร่างของเซลล์; ยึดออร์แกเนลล์ให้อยู่กับที่, ช่วยให้เกิดกระบวนการเอนโดไซโทซิสที่ทำให้เซลล์สามารถรับสารเข้ามาได้, และกระบวนการไซโทไคนีซิสซึ่งเป็นกระบวนการแยกเซลล์ลูกหลังจากการแบ่งเซลล์; และเคลื่อนส่วนของเซลล์ในระหว่างการเจริญเติบโตและการเคลื่อนที่ ไซโทสเกเลตันของยูแคริโอตประกอบด้วยไมโครฟิลาเมนต์, อินเทอร์มีเดียทฟิลาเมนต์, และไมโครทิวบูล อินเทอร์มีเดียตฟิลาเมนต์ของเซลล์ประสาทเรียกว่านิวโรฟิลาเมนต์ (neurofilament) โดยมีโปรตีนเข้ามาช่วยการทำงานทั้งการกำกับ, รวมกลุ่ม, และจัดเรียง ไซโทสเกเลตันในโพรแคริโอตยังไม่มีการศึกษาอย่างกระจ่างนัก แต่มีความเกี่ยวข้องกับรูปร่าง, ขั้วเซลล์ (polarity), และการแบ่งเซลล์ (cytokinesis) โปรตีนที่เป็นหน่วยย่อยของไมโครฟิลาเมนต์มีขนาดเล็กและเป็นโมโนเมอริกโปรตีน (monomeric protein) เรียกว่าแอกติน โปรตีนที่เป็นหน่วยย่อยของไมโครทิวบูลเป็นโมเลกุลไดเมอร์ (dimeric protein) ที่เรียกว่าทูบิวลิน สำหรับอินเทอร์มีเดียตฟิลาเมนต์เป็นเฮเทอโรโพลีเมอร์ (heteropolymer) ซึ่งมีหน่วยย่อยต่างกันไปตามชนิดของเซลล์ที่อยู่ในเนื้อเยื่อต่าง ๆ โปรตีนหน่วยย่อยของอินเทอร์มีเดียทฟิลาเมนต์มีได้ตั้งแต่ไวเมนทิน, เดสมิน, ลามิน (ลามินเอ, บี, และซี), เคอราทิน (ทั้งที่มีสมบัติเป็นกรดและเบสหลายชนิด), โปรตีนนิวโรฟิลาเมนต์ (NF–L, NF–M)
องค์ประกอบในระดับเล็กกว่าเซลล์ > สารพันธุกรรม

บทความหลัก: ดีเอ็นเอ และ อาร์เอ็นเอ
สารพันธุกรรมมีอยู่สองรูปแบบที่แตกต่างกันคือ กรดดีออกซีไรโบนิวคลิอิก (ดีเอ็นเอ) และกรดไรโบนิวคลิอิก (อาร์เอ็นเอ) เซลล์ใช้ดีเอ็นเอเป็นแหล่งเก็บข้อมูลทางชีวภาพในระยะยาว โดยข้อมูลจะถูกเข้ารหัสอยู่ในลำดับของดีเอ็นเอ อาร์เอ็นเอใช้สำหรับขนส่งข้อมูล (เช่นเอ็มอาร์เอ็นเอ) และทำหน้าที่เป็นเอนไซม์ (เช่นไรโบโซมัลอาร์เอ็นเอ) สำหรับทรานส์เฟอร์อาร์เอ็นเอมีหน้าที่เพิ่มกรดอะมิโนระหว่างกระบวนการแปลรหัสโปรตีน
สารพันธุกรรมของโพรแคริโอตจัดตัวเป็นวงกลมอยู่ในบริเวณนิวคลีออยด์ของไซโทพลาซึม และสารพันธุกรรมของยูแคริโอตจัดตัวเป็นเส้นที่แตกต่างกัน เรียกว่าโครโมโซม อยู่ภายในนิวเคลียส โดยอาจพบสารพันธุกรรมอยู่ภายในออร์แกเนลล์เช่นไมโทคอนเดรียและคลอโรพลาสต์ (ดู − ทฤษฎีเอนโดซิมไบโอติก)
เซลล์ของมนุษย์มีสารพันธุกรรมที่ถุกบรรจุอยู่ในนิวเคลียส (nuclear genome) และในไมโทคอนเดรีย (mitocondrial genome) ในมนุษย์ จีโนมในนิวเคลียสถูกแบ่งออกเป็นโมเลกุลดีเอ็นเอ 46 เส้นที่เรียกว่าโครโมโซม อันประกอบด้วยโฮโมโลกัสโครโมโซม 22 คู่ และโครโมโซมเพศหนึ่งคู่ จีโนมของไมโทคอนเดรียเป็นโมเลกุลดีเอ็นเอแบบวงกลมซึ่งต่างจากดีเอ็นเอในนิวเคลียส แม้ว่าดีเอ็นเอของไมโทคอนเดรียจะมีขนาดเล็กเมื่อเทียบกับโครโมโซมในนิวเคลียส แต่ก็เก็บรหัสสำหรับโปรตีน 13 ชนิดที่เกี่ยวข้องกับการสร้างพลังงานของไมโทคอนเดรีย และทีอาร์เอ็นเอบางชนิด
สารพันธุกรรมแปลกปลอม (ส่วนมากเป็นดีเอ็นเอ) สามารถถูกนำเข้าสู่เซลล์ได้ด้วยกระบวนการทรานส์แฟกชัน (transfaction) โดยอาจอยู่ได้ชั่วคราวหากดีเอ็นเอไม่ถูกแทรกเข้าจีโนม หรือเสถียรหากแทรกตัวเข้าไปแแล้ว ไวรัสบางชนิดสามารถแทรกสารพันธุกรรมของมันเข้าสู่จีโนมของเจ้าบ้านได้
องค์ประกอบในระดับเล็กกว่าเซลล์ > ออร์แกเนลล์

บทความหลัก: ออร์แกเนลล์
ออร์แกเนลล์เป็นส่วนหนึ่งของเซลล์ที่ปรับตัวและ/หรือพัฒนาไปทำหน้าที่สำคัญ เปรีบยได้กับอวัยวะ (organ) ของร่างกายมนุษย์เช่นหัวใจ, ไต, และตับ โดยแต่ละอวัยวะมีหน้าที่ต่างกันออกไป ทั้งโพรแคริโอตและยูแคริโอตมีออร์แกเนลล์ แต่ออร์แกเนลล์ของโพรแคริโอตมีความซับซ้อนน้อยกว่าและไม่มีเยื่อหุ้มออร์แกเนลล์
ออร์แกเนลล์มีอยู่หลายชนิด บางชนิดพบแยกอยู่เดี่ยว ๆ (เช่น นิวเคลียสและกอลไจแอปพาราตัส) ในขณะที่บางชนิดพบได้จำนวนมาก ตั้งแต่หลายร้อยถึงหลายพัน (เช่น ไมโคอนเดรีย, คลอโรพลาสต์, เพอรอกซิโซม, และไลโซโซม) ไซโทซอลเป็นของเหลวคล้ายวุ้นที่เติมเต็มช่องว่างในเซลล์และล้อมรอบออร์แกเนลล์